Diari Oficial de la Generalitat Valenciana


Sumari del DOGV 5244, del 24-04-2006 (2006/4528)

Informació pública del desistiment en la tramitació de la Modificació Puntual nº 5 de les Normes Subsidiàries de Planejament i de l'alçament de la suspensió de l'atorgament de llicències de parcel·lació de terrenys, edificació i demolició per a l'àrea de Bèrnia.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5244

Data del DOGV
:   24-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4528


Organisme emissor
:   Ajuntament de Xaló

Tipus de document
:   Anunci

Informació pública del desistiment en la tramitació de la Modificació Puntual nº 5 de les Normes Subsidiàries de Planejament i de l'alçament de la suspensió de l'atorgament de llicències de parcel·lació de terrenys, edificació i demolició per a l'àrea de Bèrnia. [2006/X4528]  
S'exposa al públic que el Ple de l'Ajuntament de Xaló, en la sessió de data 31.03.2006, es va adoptar l'acord següent:  
Vist l'informe del Servici d'Arquitectura Municipal, i el de Secretaria la fonamentació del qual forma part d'esta resolució, previ dictamen favorable de la Comissió Informativa d'Urbanisme s'ha acordat:  
Primer. El desistiment en la tramitació de la Modificació Puntual núm. 5 de les Normes Subsidiàries de Planejament de Xaló sobre el canvi de qualificació del sòl no urbanitzable tipus B (clau 12) publicada en el DOGV de data 1.06.2005.  
Segon. L'alçament de la suspensió de l'atorgament de llicències de parcel·lació de terrenys, edificació i demolició per a l'àrea de Bèrnia. sòl no urbanitzable tipus B (clau 12) . afectada per la suspensió, sense perjuí del que hi escaiga conforme al règim establit per l'Orde de 30 de gener de 2006, de la Conselleria de Territori i Vivenda, s'ha acordat iniciar el procediment de declaració del Paisatge Protegit de la Serra de Bèrnia i Ferrer (DOGV núm. 5198, de 14.02.2006) i l'Acord de 10 de febrer de 2006, del Consell de la Generalitat (DOGV de 14.02.2006), pel qual es determina la forma d'aplicació de les mesures cautelars en l'àmbit territorial afectat pel projecte de declaració del Paisatge Protegit de la Serra de Bèrnia i Ferrer, durant la seua tramitació.  
Tercer. Publicar este acord en el Diari Oficial de la Generalitat Valenciana.  
Quart. Facultar l'alcalde-president de l'Ajuntament de Xaló, M. Cèsar Sivera Ripoll, tan àmpliament com escaiga en dret perquè porte a terme el present acord.  
Contra la present resolució que posa fi a la via administrativa podrà interposar-se recurs de reposició davant el Plenari Municipal, en el termini d'un mes que es comptarà a partir de l'endemà de la publicació del present acord en el DOGV o l'endemà de la notificació als interessats en l'expedient. Tot això sense perjuí que puga interposar qualsevol altre recurs que s'estime convenient i escaiga en dret.  
Xaló, 10 d'abril de 2006.. L'alcalde: Miquel Cèsar Sivera Ripoll.